Barüüt
Barüüt on baariumsulfaadist (BaSO4) koosnev mineraal. Pressitud barüütpulber on suures lainepikkuste vahemikus väga suure peegeldusteguriga peaaegu isotroopselt peegeldav pind. Pressitud barüütpulbrit kasutati kaua aega peegeldusetalonina kui lamberti pinna realisatsiooni. Nüüdseks on uued sünteetilised ained (peamiselt spektralon) barüütpulbri difuusselt peegeldava etalonpinna rollis välja vahetanud.